Hasartmäng

Hasartmäng on rahalise või varalise panuse tegemine mingi sündmuse toimumisele või toimumata jäämisele, kusjuures tulemus saavutatakse juhuslikkuse abil ning panustamise eesmärk on võita rahalisi või materiaalseid vahendeid. Tavaliselt selgub tulemus lühikese aja jooksul.
Termin "õnnemäng" selles kontekstis viitab tavaliselt juhtumitele, mil selline tegevus on seadusega lubatud. Need kaks terminit ei ole üksteist välistavad; näiteks võib legaalne "õnnemängufirma" korraldada "hasartmänge" (totalisaator). (Samas ei ole selline eristamine inglise keelt kõnelevates riikides üleüldine. Näiteks Suurbritannias nimetatakse õnnemängude korraldamist reguleerivat ametkonda Gambling Commission (hasartmängukomisjon, mitte õnnemängukomisjon).
Hasartmängud ja seadused.
Hasartmängude mängimisel on negatiivsed sotsiaalsed tagajärjed. Sotsiaalsetel ja tihtipeale ka religioossetel põhjustel limiteerivad seadusandlikud organid hasartmängude kättesaadavust. Mõned islamimaad keelavad hasartmänge mängida; samas enamik riike reguleerib seda ala vastavate seadustega.
Mitmed jurisdiktsioonid keelavad hasartmänge või reguleerivad neid litsentse välja andes. Taoline reguleerimine võib viia hasartmänguturismi ("junkets") ning ebaseaduslike mängukohtade tekkeni. Valitsuste sekkumine maksustamise kaudu on kaasa toonud hasartmängufirmade ning valitsuste koostöö, kusjuures legaliseeritud hasartmängud annavad riigile märkimisväärse sissetuleku (näiteks Monaco või Macau).
USA föderaalseaduste järgi on hasartmängud Ameerika Ühendriikides seaduslikud ning osariikidel on vabad käed seda tegevusala reguleerida või keelata. Hasartmängud on Nevadas seaduslikud olnud juba alates 1931. aastast, olles osariigi majanduslikuks selgrooks, kusjuures Las Vegas võib olla maailma kõige tuntum hasartmänguhuviliste sihtkoht. Atlantic Citys New Jersey osariigis legaliseeriti hasartmängud 1976 ning Tunicas Mississippi osariigis 1990. aastal. Sellest alates on need linnad arendanud suuri kasiino- ning puhkealasid. Alates 1987 USA Ülemkohtu tehtud soosivast otsusest on paljud indiaanihõimud oma maadele rajanud kasiinod, et oma hõimule raha teenida. Kuna hõime peetakse suveräänseteks, on nad tihtipeale vabastatud osariigis kehtivatest hasartmänge keelavatest seadustest ning nende kohta kehtivad föderaalseadused. Lisaks sellele on pea iga osariik hasartmängud loterii näol juba seadustanud.
Tavaliselt on hasartmänge reguleerivates seadustes märgitud, et mänguvahendid peavad andma võimalikult juhusliku lõpptulemuse.
Hasartmängu "muutujad".
Kõigi hasartmängu vormidel on kolm ühist muutujat:
Eeldatavad väärtused, positiivsed või negatiivsed, on matemaatilisel arvutusel põhinevad arvud, mille saamiseks kasutatakse neid kolme muutujat. Panustatud summade suurus määrab ühe kindla panuse "väärtuse"; koefitsiendid ning panustatud summa määrab selle, kas väljamakse on positiivne; ennustatavus määrab edukuse sageduse. Lõpuks on edukuse sagedus * väljamakse – panustatud summa suurus = "eeldatav väärtus". Mängija oskus seisneb siinkohal selles, kuidas ta mõistab ning oskab nende kolme muutujaga manööverdada nii, et "reaalne väärtus" oleks peale pikka panustamise seeriat positiivne.
Hasartmängutüübid.
Kasiinomängud.
Samal ajal kui enamikku mängudest võib mängida raha peale ning pea iga mängu, mida saab raha peale mängida, võib ka lihtsalt lõbu pärast mängida, pakutakse mõningaid mänge üldiselt vaid kasiinos.
Hasartmängud, mida ei mängita kasiinos.
Hasartmängude hulka, mis toimuvad väljaspool kasiinot, kuulub bingo (nagu seda mängitakse USA-s ja Suurbritannias), dead pool, loterii, pull-tab mängud, kiirloterii ning Mahjong.
Muud kasiinos mittemängitavad mängud on
Fikseeritud koefitsiendiga hasartmängud.
Fikseeritud koefitsiendiga hasartmänge ning totot saab mängida erinevate spordivõistluste peale. Lisaks sellele pakuvad paljud kihlvedude vahendajad fikseeritud koefitsiente paljudele muudele võimalikele tulemustele väljaspool sporti nagu näiteks erinevate majandusnäitajate liikumise suundadele ning ulatustele, telesarjade võitjatele (nagu näiteks Big Brother) või erinevatele valimistulemustele. Interaktiivsed panuste ostu-müügiportaalid pakuvad veel võimalust neid panuseid osta-müüa-vahetada.
"Toto".
Üks kõige laiemalt levinud hasartmängu vorme on panustamine hobuste või koerte (hurtade) võiduajamistele. Panustamine võib toimuda läbi toto teenusepakkujate või võtavad panuseid vastu kihlvedude vahendajad isiklikult. Toto panused makstakse välja vastavalt kindlaks määratud koefitsientidele ning samas maksavad kihlvedude vahendajad kas vastavalt hetkel pakutavatele koefitsientidele, mil panus tehakse või keskmistele koefitsientidele toetudes, mille nad on saanud võiduajamiste raja kihlvedude vahendajalt sõidu alguses.
Spordikihlveod.
Spordivõistluste peale kihlvedude sõlmimisest on paljudes riikides saanud oluline meelelahutusteenust pakkuv majandusharu. Näiteks panustavad miljonid britid igal nädalal jalgpallimängude tulemuste peale.
Hinnavahe pealt kasumi teenimine kihlvedudes.
"Arbitrage betting" ehk hinnavahe pealt kasumi teenimine kihlvedudes on teoreetiliselt riskivaba panustamissüsteem, milles igale võimalikule mängu tulemusele tehakse panus selleks, et saada kindel kasum peale mängu lõppemist, sõltumata sellest millise tulemusega mäng lõppes. "Arbitrage betting"'us on kombineeritud hasartmäng ning kasumi teenimine, mis toimib tänu paljudele kihlvedude vahendajatele, kes turul panustamise võimalusi pakuvad, andes niiviisi võimaluse hinnavahe pealt kasumit teenida.
Muud panustamise võimalused.
Igaüks võib teise inimesega kihla vedada selle peale, kas mingi väide on tõene/väär või mingi sündmuse kindlaks määratud aja jooksul toimumise ("back bet") /toimumata jäämise ("lay bet") peale. See juhtub tavaliselt siis, kui kahel inimesel on erinevad, kuid väga kindlad vaated mõne sündmuse toimumisele/toimumata jäämisele või arvavad nad, et mingi väide on tõene/väär. Kumbki pool ei looda mitte ainult panusega teenida, vaid teevad panuse ka sellepärast, et näidata oma kindlust vaidlusaluse teema suhtes. Tulemuse välja selgitamiseks peab olema mõni kindel võimalus. Mõnikord on panuse summa väike, näidates sellega seda, et tegemist on põhimõttelise küsimusega, mitte raha teenimise eesmärgil tehtud panusega.
Panuste vahendamise kontorid lubavad klientidel koefitsiente nende valikul "osta" ja "müüa" ("back and lay"). Mõnes mõttes sarnaneb taoline süsteem börsiga. Mõned tahavad teha panuse millelegi (lootes, et see võidab) või teha panuse millegi vastu (lootes, et see kaotab).
Panustamissüsteemid.
Mängu korraldaja ületrumpamiseks on välja mõeldud mitmeid panustamissüsteeme, kuid enamik saab siiski aru, et mitte mingi süsteem ei saa muuta kahjulikku panust aja jooksul kasumlikuks. Laialt tuntud ja kasutatud süsteemid on
Termini "hasartmäng" muud kasutamisvõimalused.
Mitmeid potentsiaalset kasumit andvaid panustamise võimalusi kutsutakse kõnekeeles "hasartmängudeks". See, kas vastavat terminit nendel juhtudel õige kasutada, sõltub kasutaja arvamusest, kuid üldiselt ei loeta alljärgnevaid tegevusi hasartmängimiseks:
Investeeringuid ei peeta tavaliselt samuti hasartmängimiseks, kuigi mõned investeeringud võivad olla väga riskantsed. Investeeringute näideteks võib tuua börsi, võlakirjad ja kinnisvara. Oma äri alustamist võib samuti lugeda investeeringu vormiks. Investeeringuid ei peeta tavalises mõttes hasartmänguks, kui nad täidavad alljärgnevad kriteeriumid:
Mõned spekulatiivsed investeeringu võimalused on väga riskantsed, kuid neid ei peeta siiski tavaliselt hasartmängudest eraldi seisvateks:
Psühholoogilised aspektid.
Uuringud on näidanud, et hoolimata sellest, et paljud inimesed osalevad hasartmängudes ajaveetmise või teenimise eesmärgil on hasartmängudel nagu igal käitumisel, millega kaasneb ajukeemia muudatus, teatav võimalus muutuda mõnede inimeste puhul psühholoogilist sõltuvust ning kahjulikku käitumist tekitavaks. Mängur võib mängida ka peale korduvaid kaotusi.
Vene kirjanik Dostojevski (kellel oli ka hasartmängusõltuvus) kujutab oma novellis "Mängur" hasartmängude psühholoogilisi eeldusi ning kuidas mängimine võib mängurit mõjutada. Ta seob mängimise ning mõtte "kiirelt rikkaks saamisest" pakkudes, et venelastel võib olla teatud tõmme hasartmängude poole. Dostojevski näitab panustamise mõju raha teenimise eesmärgil 19. sajandi Euroopas. Venelaste ja hasartmängude vaheline seos on andnud alust legendideks Vene ruleti päritolu kohta.